Spitalul "Prof.Dr.Eduard Apetrei" din Buhuși a fost selectat pentru a beneficia de servicii subvenționate de inovare și transformare digitală în cadrul apelului "ACCELERĂM SCHIMBAREA". Această selecție vine ca urmare a parcurgerii etapelor de evaluare și confirmă angajamentul instituției de a moderniza și optimiza serviciile medicale.
Colaborarea cu Digital Innovation Zone EDIH va implica furnizarea de servicii în valoare de 100.000 EUR, în vederea atingerii obiectivelor de digitalizare și inovare propuse în proiectul spitalului. Durata acestei colaborări este estimată la maxim 12 luni, până cel târziu la 31 septembrie 2025.
Semnarea contractului de prestări servicii subvenționate este în curs de desfășurare, având ca parteneri Universitatea Tehnică "Gheorghe Asachi" din Iași și Asociația Digital Innovation Zone – Zona de Inovare Digitală.
Prima activitate în cadrul colaborării a avut loc pe 29 martie 2024, în Grupul de lucru – Oportunități pentru domeniile producție și sănătate. Aici au fost prezentate noutăți din domeniul inovării și digitalizării, iar pașii inițiali pentru integrarea în programul personalizat dedicat au fost discutați.
Această colaborare marchează un pas important pentru Spitalul "Prof.Dr.Eduard Apetrei" din Buhuși în ceea ce privește modernizarea serviciilor medicale oferite comunității locale, demonstrând un angajament puternic pentru inovație și îmbunătățire continuă.